b'\n_START_ARTICLE_\nOstekake\n_START_PARAGRAPH_\nOstekake er en kakelignende pai, som pleier \xc3\xa5 inneholde ingrediensene kesam (eller en annen usaltet kremost), egg, melk og sukker.\n_START_SECTION_\nHistorie\n_START_PARAGRAPH_\nAllerede i den romerske antikken ble en type ostekake fremstilt av r\xc3\xb8mme og kesam. Det har blitt hentet oppskrifter ut av Cato den eldres samling, hvor han henviser til tre typer: libum, savillum and placenta. Av de tre ligner placenta mest p\xc3\xa5 moderne ostekaker, siden den har en skorpe som blir bakt separat.\n_START_SECTION_\nVarianter\n_START_PARAGRAPH_\nDet finnes mange forskjellige varianter av ostekaker, som gjerne har et s\xc3\xa6rskilt nasjonalt eller historisk preg. I USA blir den mest alminnelige ostekaken dandert p\xc3\xa5 en seng av oppsmuldrede kjekssmuler, mens den i Sveits og Tyskland ofte blir dandert p\xc3\xa5 et dekke bakt med gj\xc3\xa6r. I Sverige finnes det en nasjonal variant kalt ostkaka, som blir laget ved \xc3\xa5 tilsette ostel\xc3\xb8ype til melk f\xc3\xb8r den blir stekt i ovnen. Denne kaken har sine r\xc3\xb8tter fra H\xc3\xa4lsingland og Sm\xc3\xa5land._NEWLINE_Ostekaker blir ofte tilsatt b\xc3\xa6r (som f.eks: bringeb\xc3\xa6r, bl\xc3\xa5b\xc3\xa6r, bj\xc3\xb8rneb\xc3\xa6r, rips, kirseb\xc3\xa6r, etc.) for \xc3\xa5 heve smaksniv\xc3\xa5et og kvaliteten p\xc3\xa5 kaken. En annen mulighet er \xc3\xa5 tilsette fruktsaft fra en sitrusfrukt som appelsin, sitron eller grapefrukt._NEWLINE_I USA er ostekake med jordb\xc3\xa6r (\xc2\xabStrawberry cheesecake\xc2\xbb) en popul\xc3\xa6r variant (bildet), en kake som blir dekket med en s\xc3\xb8t jordb\xc3\xa6rmasse etter baking. En annen popul\xc3\xa6r variant er New York Cheesecake, som har en litt mer fyldig konsistens.\n_START_SECTION_\nOstekake med og uten bunn\n_START_PARAGRAPH_\nVed baking av ostekake med bunn blir f\xc3\xb8rst og fremst bunnen lavet, derefter blir kesammassen helt over, og tilslutt baker man kaken. Et s\xc3\xa6regent tilfelle kan sies \xc3\xa5 v\xc3\xa6re den russiske toppkaken, som b\xc3\xa5de best\xc3\xa5r av ost og sjokolade._NEWLINE_En forenklet variant av ostekaken er den uten bunn. Her blir ingrediensene ganske enkelt blandet sammen med kesammassen og semule- eller maisgryn. Et annet eksempel p\xc3\xa5 en  bunnl\xc3\xb8s ostekake er den korsikanske Fiadone.\n_START_SECTION_\nBrytekake\n_START_PARAGRAPH_\nDenne kaken blir bakt p\xc3\xa5 vanlig m\xc3\xa5te, men blir tatt ut av ovnen ca. 10 minutter f\xc3\xb8r baketiden er over for \xc3\xa5 bli dekket med et marengslag, f\xc3\xb8r den settes tilbake og las bake ferdig. Ved avkj\xc3\xb8ling trenger fuktigheten fra ostemassen gjennom marengsen og lager sm\xc3\xa5 perler.\n_START_SECTION_\nKokt ostekake\n_START_PARAGRAPH_\nDet finnes en litt annerledes type ostekake, som i motsetning til de andre ikke blir stekt, men derimot kokt. Melk, sukker, sm\xc3\xb8r blir i dette tilfellet kokt sammen med en ostekrem. S\xc3\xa5 bruker man enten en kesam som er tilsatt tre skjeer planteolje eller en kremost, som man blander med kakemassen og nyvispet eggehvite. Ostekaken blir s\xc3\xa5 lagt inn i en form med ferdigbakt bunn, og blir s\xc3\xa5 bakt til den f\xc3\xa5r en gyllen farve.\n_START_SECTION_\nOstebl\xc3\xb8tkake\n_START_PARAGRAPH_\nOstebl\xc3\xb8tkake h\xc3\xb8rer per def. ikke til kategorien ostekake. Grunnen til det er at kesammassen (uten egg, men med desto mer kremfl\xc3\xb8te) ikke blir bakt sammen med resten av kaken, men derimot blir lagt p\xc3\xa5 den ferdig preparerte kakebunnen, hvor den med hjelp av gelatin (eller lignende) kan stivne i l\xc3\xb8pet av en natt i et kj\xc3\xb8leskap.'